Kõikides Freedom House’i edetabelites (kohtusüsteemi sõltumatus, pressi- ja internetivabadus, riigipea valitavus jne) on Soome maailmas esimese viie hulgas, Ungari paremal juhul kolmandast kümnest tagapool. Ega muud üle jää, kui kuulutada need edetabalid valeks, kristluse vastaseks, Freedom House ise marksistlik-leninlikuks, Ungari-vaenulikuks.

Olen mõelnud rahvuse omamüütidele. Ungaris tullakse sulle tihti ütlema, et nemad pärinevad hunnidest või on vähemalt nendega segunenud. Kui sa siis vastad, et järelikult oleme ühest otsast veidike sugulased, kuna meie Ungern-Sternbergide suguvõsa pidas oma esivanemaks hunnide suurt pealikku Attilat, klappi millegipärast siiski ei teki. Meist ja Ungernitest (nimi sisaldab sõna Ungari) ei ole need ungarlased, kellega mul on juttu olnud, suurt midagi kuulda tahtnud.